CELEX: 32022R0487
Language: bg
Date: 2022-03-21 00:00:00
Title: Регламент за изпълнение (ЕС) 2022/487 на Комисията от 21 март 2022 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и на защитените географски указания („Raschera“ (ЗНП)

28.3.2022   
               
               
                  BG
               
               
                  Официален вестник на Европейския съюз
               
               
                  L 100/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/487 НА КОМИСИЯТА
         от 21 март 2022 година
         за одобрение на изменение, което не е несъществено, в спецификацията на наименование, вписано в регистъра на защитените наименования за произход и на защитените географски указания („Raschera“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
         като има предвид, че:
         
                     (1)
                  
                  
                     В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Raschera“, регистрирано по силата на Регламент (ЕО) № 1263/96 на Комисията (2), изменен с Регламент за изпълнение (ЕС) № 1086/2013 (3).
                  
               
                     (2)
                  
                  
                     Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз (4).
                  
               
                     (3)
                  
                  
                     На 19 февруари 2021 г. Комисията получи писмо с възражение срещу одобрението на изменението, изпратено от физическо лице, пребиваващо в Италия. На 8 ноември 2021 г. същото физическо лице изпрати второ писмо, в което бяха включени допълнителни доводи срещу изменението.
                  
               
                     (4)
                  
                  
                     В съответствие с член 51, параграф 1, втора алинея от Регламент (ЕС) № 1151/2012 физическите или юридическите лица, имащи законен интерес, пребиваващи или установени в държавата членка, от която е подадено заявлението, са изключени от процедурата по предявяване на възражения, тъй като вече са имали възможност да участват в националната процедура по предявяване на възражения съгласно член 49, параграф 3 от Регламент (ЕС) № 1151/2012. Съответно писмата с възражения от физическото лице, пребиваващо в Италия, се считат за недопустими.
                  
               
                     (5)
                  
                  
                     С оглед на гореизложеното Комисията счита, че измененията в спецификацията на защитеното наименование за произход „Raschera“ следва да бъдат одобрени,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Одобряват се публикуваните в Официален вестник на Европейския съюз изменения в спецификацията на наименованието „Raschera“ (ЗНП).
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 март 2022 година.
            
               
                  За Комисията,
               
               
                  от името на председателя,
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 343, 14.12.2012 г., стр. 1.
         
            (2)  Регламент (ЕО) № 1263/96 на Комисията от 1 юли 1996 г. относно допълнение на приложението към Регламент (EО) № 1107/96 за регистрацията на географски указания и наименования за произход по процедурата, определена в член 17 от Регламент (ЕИО) № 2081/92 (ОВ L 163, 2.7.1996 г., стр. 19).
         
            (3)  Регламент за изпълнение (ЕС) № 1086/2013 на Комисията от 30 октомври 2013 г. за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Raschera (ЗНП)] (ОВ L 293, 5.11.2013 г., стр. 26).
         
            (4)  ОВ C 439, 29.10.2021 г., стр. 19.